
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL PRIVAČIŲ INTERESŲ VALDYMO ŠAKIŲ RAJONO SAVIVALDYBĖS ADMINISTRACIJOJE TOBULINIMO

2026 m. rugsėjo    d. Nr.
Šakiai

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu,  Rekomendacijomis dėl Lietuvos Respublikos viešųjų ir privačių interesų derinimo įstatymo laikymosi kontrolės ir priežiūros, patvirtintomis Vyriausiosios tarnybinės etikos komisijos 2021 m. lapkričio 24 d. sprendimu Nr. KS-332 „Dėl rekomendacijų dėl Lietuvos Respublikos viešųjų ir privačių interesų derinimo įstatymo laikymosi kontrolės ir priežiūros patvirtinimo“, atsižvelgdamas į 2026-07-09 Administracijos darbuotojų viešųjų ir privačių interesų deklaravimo per privačių interesų registrą (toliau – PINREG) patikros ataskaitoje Nr. VLE -528 pateiktus pasiūlymus veiklai tobulinti:
Į p a r e i g o j u :
1.Visus savivaldybės administracijos darbuotojus, kurie privalo deklaruoti privačius interesus, iki 2026-12-31 pabaigti PINREG priskirtus e-mokymus „Interesų konfliktų identifikavimas ir valdymas“;
2.Savivaldybės administracijos padalinių vadovus laiku užtikrinti tinkamą viešųjų ir privačių interesų konfliktų valdymo priemonių taikymą padalinyje (nepavesti užduočių, galinčių sukelti interesų konfliktą, rekomenduoti nusišalinti ir jokia forma toliau nedalyvauti atliekant tarnybines pareigas, užtikrinti, kad būtų tinkamai laikomasi atstovavimo apribojimų reikalavimų, spręsti klausimus dėl darbo laiko savivaldybės administracijoje ir kitose darbovietėse dubliavimo ir kt.);
3.Savivaldybės administracijos viešųjų pirkimų procedūrose dalyvaujančius asmenis užtikrinti tinkamą privačių interesų deklaracijų pateikimą, nurodant tikslias pareigas viešuosiuose pirkimuose.


Administracijos direktorius			             			       Vytautas Ižganaitis

